Lav et referat af nedenstående tekst:

Tekst:
Lufthavnsbranchen har været hårdt ramt de seneste år grundet diverse flyaflysninger. Men nu ser udviklingen imidlertid ud til at være vendt. Aalborg Lufthavn kan i hvert fald juble over, at deres nuværende trafiktal er bedre, end de var på selvsamme tid i 2019, før coronaepidemien ramte Danmark. 2022 er travleste i fire år I august rejste intet mindre end 131.664 passagerer til og fra Danmarks tredjestørste lufthavn, Aalborg Lufthavn. Det er en stigning på 4,2 procent, hvis man sammenligner med august 2019. Heraf udgør 76.221 indenrigsrejsende. En vækst, som ser ud til at fortsætte resten af året, hvor lufthavnen i øvrigt har de højeste trafiktal i fire år. – Det er resultatet af flere ting, herunder tre veletablerede flyselskaber på ruten til København, konkurrencedygtige billetpriser og en stor rejsefleksibilitet, siger lufthavnsdirektør, Niels Hemmingsen, og tilføjer: - Sidstnævnte har særligt stor betydning for erhvervslivet og fritidsrejsende, der rejser videre fra København til blandt andet oversøiske destinationer. Samtidig oplever lufthavnen en stigende efterspørgsel på ruter til og fra Aalborg og ydermere et erhvervsliv i positiv forandring efter sommerferien. Det har medført et langt større antal indenrigsrejsende end i forrige måned samt en imponerende fremgang på 26,5 procent i forhold til august 2019. Største tilslutning nogensinde – At nå samme passagerniveau som i 2019 var længe en milepæl, men det skal mest ses som et resultat af at ville nå meget længere end det. I øjeblikket kan udbuddet af direkte udenrigs- og charterruter ikke måle sig med rejselysten og efterspørgslen, som vi blandt andet har set i løbet af sommeren. Det er fly- og rejseselskaberne også klar over, når vi som lufthavn taler med dem, siger Niels Hemmingsen og refererer til lufthavnens årlige konference for flyselskaber og rejsebureauer. Konferencen afholdes hvert år i august og har fokus på at skabe flere og bedre rejsemuligheder for rejsende fra Aalborg Lufthavn. Og det lader nu til at bære frugt, eftersom man i år havde den største tilslutning nogensinde. - Derfor er Aalborg Development Forum et vigtigt arrangement, der giver løsninger til mulighederne, som jeg tror på vil resultere i nye og spændende rejsemål, siger Niels Hemmingsen.

Referat:
Aalborg Lufthavn oplever lige nu deres højeste trafiktal i fire år, og det åbner op for muligheden for flere direkte udenrigs- og charterruter.